joelniklaus/EU_Wikipedias huggingface dataset:
Ladislav Pavlovič

Ladislav Pavlovič (* 8. apríl 1926, Prešov – † 28. január 2013, Prešov ) bol slovenský futbalista a česko-slovenský futbalový reprezentant. Aktívne hrával I. ligu v rokoch 1948 až 1966 na pozícii  útočníka ako klasické pravé krídlo. V r. 1960 obsadil 3. miesto v Pohári národov. V roku 1961 sa delil o titul kráľa ligových strelcov s Rudolfom Kučerom a v roku 1964 tento titul získal sám.

Klubová kariéra 
Ladislav Pavlovič debutoval v Tatrane Prešov ako útočník. K odštartovaniu svojej závratnej kariéry mu pomohla náhoda. Stalo sa tak v roku 1948, keď pre nedostatok hráčov nastúpil spolu s bratom Rudom prvýkrát za dospelých v prešovskom "áčku" na zápas s Levočou. V období od roku 1948 do 11. mája 1966 odohral v I. lige v drese Tatrana Prešov a ČH Bratislava (počas 2 rokov vojenskej základnej služby) 347 zápasov a nastrieľal úctyhodných 164 gólov. Aktívne za Prešov hrával aj ľadový hokej.

Reprezentačná kariéra 
V národnom mužstve odohral Ladislav Pavlovič 14 zápasov a dal 2 góly.

Trénerská kariéra 
Po ukončení hráčskej kariéry sa stal trénerom mládeže v Tatrane Prešov. Pod jeho vedením kolektív dorastencov získal titul majstra Slovenska a prebojoval sa až do celoštátneho finále.

Úspechy 
 kráľ ligových strelcov v sezóne 1960/1961 so 17 gólmi a získal Pohár denníka Práca
 kráľ ligových strelcov v sezóne 1963/1964 s 21 gólmi získal Pohár denníka Práca
 držiteľ titulu „Vzorný tréner“ 
 držiteľ Ceny mesta Prešov
 držiteľ Ceny fair play Slovenského olympijského výboru
 držiteľ Ceny fair-play MUDr. Ivana Chodáka.
 držiteľ ocenenia "Prešovský športovec 20. storočia"
 na počesť L. Pavloviča sa v Prešove hrá mládežnícky halový turnaj „O pohár Ladislava Pavloviča“
 v roku 2013 bol uvedený do Siene športovej slávy mesta Prešov

Po skončení kariéry 
L. Pavlovič  sa aktívne  podieľal na popularizácii futbalu a ako mládežnícky tréner vychoval 102 dorastencov, z ktorých hralo v 1. československej lige 30 hráčov, ďalší v 2. lige a v iných súťažiach. Bol aj zakladateľom ženského futbalu v Prešove.

Referencie

Zdroj 
 http://www.szs.edu.sk/bdvs_99/PAVLOVIC.htm

Česko-slovenskí futbalisti
Slovenskí futbalisti
Osobnosti z Prešova
Hráči 1. FC Tatran Prešov
Roberto Mancini

Roberto Mancini (* 27. november 1964) je bývalý taliansky futbalista a v súčasnosti futbalový tréner. Počas hráčskej kariéry hrával za Bolognu, Sampdoriu Janov a Lazio Rím, pričom väčšinu hráčskej kariéry strávil v Janove. V rokoch 1984-1994 bol taktiež členom talianskeho národného futbalového tímu, s ktorým získal na majstrovstvách sveta v 1990 v domácom Taliansku tretie miesto.

Trénerskú kariéru začal v 2001 v talianskej Fiorentine, trénoval aj Lazio, Inter Miláno, v zahraničí anglický Manchester City, turecký Galatasaray Istanbul a ruský Zenit Petrohrad. Od roku 2018 je trénerom talianskeho národného futbalového tímu.

Úspechy

Ako hráč 
 Serie A: 1990–91, 1999–00
 Coppa Italia: 1984–85, 1987–88, 1988–89, 1993–94, 1997–98, 1999–00
 Supercoppa Italiana: 1991, 1998
 Liga majstrov UEFA: Finále: 1991–92
 Pohár víťazov pohárov UEFA: 1989–90, 1998–99
 Futbalista roka Serie A: 1997
 Bronzová medaila MS 1990

Ako tréner 
 Serie A: 2005–06; 2006–07; 2007–08
 Coppa Italia: 2000–01, 2003–04, 2004–05, 2005–06
 Supercoppa Italiana: 2005; 2006

Narodenia v 1964
Talianski futbalisti
Talianski futbaloví tréneri
Hráči Bologna FC 1909
Hráči UC Sampdoria
Hráči SS Lazio
Hráči Serie A
Hráči Leicester City FC
Hráči FA Premier League
Hráči Majstrovstiev Európy vo futbale 1988
Hráči Majstrovstiev sveta vo futbale 1990
Rádio Kiss

Rádio KISS bola do apríla 2021 lokálna komerčná rozhlasová stanica, vysielajúca z Košíc pre územie východného Slovenska. Dnes už existuje len jeho facebook stránka, ktorá nie je aktualizovaná.

Rádio sídlilo na Hviezdoslavovej 6 v Košiciach a úzko spolupracovalo s mediálnym domom KOŠICE:DNES. Po dlhšej odmlke obnovilo moderované vysielanie dňa 7. decembra 2015 na frekvencii 104,5 Košice. V rádiu vystriedala moderátorku Mariu Hulecovú Diana Gabríková, ktorá moderovala spolu s Peterom Dudovičom.

História 
Rádio KISS bolo pokračovateľom jedného z najstarších regionálnych rádií s podobným názvom KIKS, ktoré vysielalo od roku 1993. Vysielacie štúdio i sídlo spoločnosti boli niekoľko rokov v Michalovciach, neskôr sa štúdio presunulo do Košíc.

Rádio sa zameriavalo na informovanie a zábavu poslucháčov a poskytovalo informácie o kultúre, športe a regionálnej politike na východnom Slovensku.

Vysielače

Referencie

Externé odkazy 
 Oficiálna stránka stanice
 Pokrytie rádia

Kiss
Vzniklo v 1993
Futbalista roka 2001 (Slovensko)

Futbalista roka 2001 bol 9. ročník ankety Futbalista roka. Vyhlásenie sa konalo 20. decembra 2001 v bratislavskom divadle West.

Výsledky

Referencie 
 V ankete Pravdy zvíťazil 36 - ročný Ľubomír Moravčík
Slovak football player of the year 1998

Futbal v 2001
Futbalista roka na Slovensku
Genoa CFC

Genoa je taliansky futbalový klub so sídlom v meste Janov. Športový klub Genoa založený v roku 1893.

Počas dlhej histórie klubu vyhral klub taliansku ligu celkovo deväťkrát a raz triumfoval v talianskom pohári. Historicky je štvrtým najúspešnejším talianskym klubom. V klube hrával aj slovenský reprezentant Juraj Kucka.

Svoje domáce zápasy hráva na štadióne Stadio Luigi Ferraris.

Úspechy 
  Talianska liga: 9
1897–98; 1898–99; 1899–1900; 1901–02; 1902–03; 1903–04; 1914–15; 1922–23; 1923–24

  Coppa Italia: 1
1936–37,

 Coppa delle Alpi: 2
1962, 1964

Káder mužstva
Súčasná zostava:

Iné projekty

Externé odkazy 
 Oficiálna stránka

Zdroj 

 
Talianske futbalové kluby

Futbalové kluby založené v 1897
Vietnamistika

Vietnamistika (vietnamsky Ngành Việt Nam học) je vedný odbor, ktorý sa zaoberá lingvistikou, literatúrou a dejinami Vietnamu. Odborník vo vietnamistike je vietnamista.

Tento odbor je vo svete pomerne ojedinelý. V krajinách okrem Vietnamu je možné študovať vietnamistiku (Vietnamese studies) napríklad vo Francúzsku, USA, Spojenom kráľovstve a Česku (pri FF UK v Prahe pôvodný odbor vietnamistika zanikol a v roku 2005 vznikol nový bakalársky program etnológia so špecializáciou vietnamistika). Vietnamistiku je možné študovať na Seminári vietnamských štúdií na FF MU v Brně a  na Katedre ázijských štúdií FF UPOL v Olomouci. Na slovenských akademických pracoviskách vietnamistika ako samostatný študijný odbor neexistuje.

Slovenskí vietnamisti 
Zo slovenských vietnamistov bol známy Ján Múčka, ktorý absolvoval tento odbor na Filozofickej fakulte UK v Prahe.  Dcéra Jána Múčku – Eva Antoshchenko Múčková, pracuje na Inštitúte Ázijských a Afrických štúdií na Moskovskej univerzite.  Na Ústave ďalekého východu FF UK v Prahe v rokoch 2004 – 2015 pôsobil Ján Ičo. Absolventom odboru vietnamistika na Filozofickej fakulte UK v Prahe je aj Stanislav Mištik (rok ukončenia 2009 v odbore etnológia so špecializáciou vietnamistika), ktorý pracuje ako diplomat.

Okrem vietnamistov sa Vietnamom zaoberal aj Michal Semotam, ktorý vydal Nový česko-vietnamský slovník, Vietnamsko-španielsku konverzáciu a Orientálne povesti.

Na Slovensku ide o pomerne ojedinelú špecializáciu, napriek tomu, že tu žije niekoľko tisíc vietnamských občanov.

Externé odkazy 
 Etnologie se specializací vietnamistika FF UK v Prahe
 Asijská studia a medzinárodní vzťahy, zameranie juhovýchodná Ázia, MU Praha
Seminár vietnamských štúdií (Masarykova univerzita v Brne)
Katedra asijských studií (Univerzita Palackého v Olomouci)
 SOAS Londýn BA Vietnamese
 Klub Hanoi (CZ)

Orientalistika
Vietnam
Žibrid

Žibrid () je zalesnený vrch v Súľovských vrchoch. Leží nad obcou Zbyňov, približne  juhozápadne od Žiliny.

Poloha 
Pomerne nevýrazný vrch leží na východnom okraji centrálnej časti pohoria, v geomorfologickom podcelku Súľovské skaly. Vrch leží v Žilinskom kraji, na hranici okresov Žilina a Bytča a zasahuje na katastrálne územie obcí Jasenové a Súľov-Hradná. Je súčasťou CHKO Strážovské vrchy a najbližšími sídlami sú západne situovaná obec Súľov-Hradná a východne ležiace obce Jasenové a Zbyňov.

Opis 
Žibrid je súčasťou hrebeňa, ktorý vedie od vrchu Roháč južným smerom na Vysoký vrch. Na jeho vrchole sú mohutné skalné bralá, z ktorých je dobrý výhľad najmä západným smerom do Súľovskej koltiny. Severným smerom je sedlom Patúch oddelený masív zvaný Patúchy (), východným leží Kamenný diel (), južným Dubová () a Dubica () a západne sa nachádza Havrania skala (). Oblasť patrí do povodia Váhu; západné svahy hrebeňa odvodňujú prítoky Hradnianky, z východných odvádzajú vodu Jasenovský potok a Medník do Rajčanky. Vrcholom prechádza značená hrebeňovka z Rajca cez Roháč do Hlbokého nad Váhom. Východne od vrcholu sa nachádza Stratený budzogáň, popri ktorom vedie náučný chodník.

Výhľady 
Hustým porastom zalesnený vrch poskytuje len málo lokalít s výhľadom, no vrcholové bralo umožňuje takmer kruhový výhľad. Dobre viditeľné sú tak najmä okolité vrchy Súľovských vrchov, blízka Rajecká a Súľovská kotlina, ako aj blízka Lúčanská Fatra a Strážovské vrchy. Pri dobrých podmienkach možno zhliadnuť aj časť Kysuckej vrchoviny, Krivánskej Fatry a Javorníkov, nezriedka tiež Lysú horu, Veľkú Raču či Babiu horu.

Prístup
 po  značke po hrebeni:
 od juhu z Rajca cez vrch Dubová
 zo severu z Roháčskeho sedla cez vrch Kečka
 po  značke cez sedlo Patúch:
 zo severozápadu z obce Súľov-Hradná
 z východného smeru zo Zbyňova

Referencie

Pozri aj 
 Súľovské skaly
 Zoznam vrcholov v Súľovských vrchoch

Iné projekty

Externé odkazy 
 Poloha na turistickej mape

Vrchy v Súľovských vrchoch
Vrchy pod 1000 metrov na Slovensku
Vrchy v okrese Bytča
Vrchy v okrese Žilina
Súľov-Hradná
Jasenové
Podskalský Roháč

Podskalský Roháč je národná prírodná rezervácia v správe štátnej ochrany prírody Strážovské vrchy.

Nachádza sa v južnej časti Súľovských vrchov, nad obcou Podskalie v okrese Považská Bystrica v Trenčianskom kraji. Bola vyhlásená v roku 1993 s výmerou  bez ochranného pásma. Je súčasťou Chránenej krajinnej oblasti Strážovské vrchy (ako jedna z piatich NPR). Na území rezervácie platí 5. stupeň ochrany.

Predmetom ochrany sú: Prirodzené lesné a nelesné biocenózy so zachovalou teplomilnou vegetáciou na vápencovom substráte s výskytom chránených a zriedkavých druhov rastlín. Hodnotná je aj abiotická zložka - bralné útvary - bašty, piliere, skalné okná a pod.

Poloha a popis 
NPR Podskalský Roháč predstavuje veľmi zaujímavý bralnatý vápencový masív. Reliéf v juhozápadnej časti, výstižne nazývanej Osobitá, vytvára skalné mesto s rozsiahlymi pozoruhodnými skalnými útvarmi - bašty, skalné okná, piliere. Z hľadiska geologickej stavby ho budujú vápencové zlepence. Vďaka vápencovému podložiu sa tu vyskytujú teplomilné rastlinné spoločenstvá viazané na daný podklad.

Masívu dominujú dva výrazné vrcholy - južnejšie sa vypínajúce nižšie z oboch Veľké skaly () a severnejšie položený Roháč ().

Svoje pomenovanie dostala prírodná rezervácia podľa názvu obce, nad ktorou sa nachádza.

Na vrchol masívu vedie neznačkovaný turistický chodník, zdolanie ktorého však vyžaduje isté skalolezecké skúsenosti.

Referencie

Iné projekty

Zdroje 
 J. Lacika, Kl. Ondrejka, Prírodné krásy Slovenska - Chránené krajinné olasti, Dajama, Bratislava, 2009, ISBN 978-80-89226-29-0
 Infopanel na prístupovej ceste

Externé odkazy 
 Poloha na turistickej mape

Národné prírodné rezervácie v Trenčianskom kraji
Chránené územia v okrese Považská Bystrica
Chránená krajinná oblasť Strážovské vrchy
Súľovské vrchy
Podskalie
Miroslav Fišmeister

Miroslav Fišmeister (* 23. apríla 1976, Brno) je moravský básnik a amatérsky prírodovedec. Po maturite na gymnáziu nedokončil štúdium filozofie, religionistiky a angličtiny na FF MU. Pracoval v rôznych robotníckych profesiách (okrem iného v brnianskej ZOO); v súčasnosti je v invalidnom dôchodku. Publikoval napr. vo WELESe, H aluzi a Psím víně. Jeho verše vyšli, preložené do francúzštiny, vo švajčiarskej frankofónnej revue Le Passe Muraille, ktorej šéfredaktorom je Jean-Louis Kuffer; na Slovensku publikoval verše v časopise Kloaka. Miroslav Fišmeister žije v Brne.

Bibliografia

Básnické zbierky 

 Ten stolek je nízký! (Petrov, Brno 2005)
 To okno je malé! (Carpe diem, Brumovice 2006; 2. vydání tamtéž 2011, e-kniha)
 Aspoň že postel je pohodlná… (Carpe diem, Brumovice 2007, 2. vydání tamtéž 2011, e-kniha)
 Pískoviště (Pavel Mervart, Červený Kostelec 2007)
 Z (Větrné mlýny, Brno 2009)
 Pieter van den Hoogenband (Edice H_aluze, Ústí nad Labem 2010)
 Šel jsem tím městem… (Česká Třebová očima fotografa a básníka) (Oftis, Ústí nad Orlicí 2010; autor fotografií Jaroslav Plocek)
 Barva času je žlutá (Vetus Via, Brno 2011)
 Nohy z Kalymnosu (Druhé město, Brno 2012)
 Dvojí dech (Carpe diem, Brumovice 2013; 2. vydání tamtéž 2013, e-kniha)
 Entasis (Carpe diem, Brumovice 2014; 2. vydání tamtéž 2015, e-kniha)
 Od agamy po Zuzanu (Carpe diem, Brumovice 2015)

Básnické zbierky v cudzích jazykoch 

 Pieter van den Hoogenband (H_aluze, Ústí nad Labem 2012; e-kniha). V angličtině. Překlad autor a Cynthia Plachá.

Účasť v antológiách 

 Antologie české poezie II. díl (1986–2006) (Dybbuk, Praha 2007)
 Po městě, jež je mi souzeno (Brněnská zákoutí v poezii) (Weles, Brno 2007)
 Kdybych vstoupil do Kauflandu, byl bych v Brně (Brno v české poezii) (Větrné mlýny, Brno 2009)
 Rapporti di errore (Mimesis Edizioni, Miláno 2010; editor Petr Král, překlad Antonio Parente)
 Nejlepší české básně 2010 (Host, Brno 2010)
 Nejlepší české básně 2011 (Host, Brno 2011)
 Sto nejlepších českých básní 2012 (Host, Brno 2012)
 Co to je toto? Ivanu Wernischovi k sedmdesátinám (Druhé město, Brno 2012; rovněž redakční spolupráce)
 Míjím se s měsícem (DharmaGaia, Praha 2013)
 Ztichlá klika 8 (Ztichlá klika, Praha 2013)
 Nejlepší české básně 2013 (Host, Brno 2013)
 Nejlepší české básně 2014 (Host, Brno 2014)
 Bacon 70 (Větrné mlýny, Brno, 2016)

Referencie a externé odkazy 
 Autorova webová stránka
 Kloaka

Fišmeister, Miroslav
Osobnosti z Brna
Ján Múčka

PhDr. Ján Múčka, CSc. (* 31. október 1941, Martin – † 3. jún 1994, Senec) bol popredný slovenský vietnamista, tlmočník a prekladateľ.

Život 
Ján Múčka študoval na Filozofickej fakulte UK v Prahe. Patril medzi prvých absolventov odboru vietnamistika, zároveň patril k študentom významného českého lingvistu a vynikajúceho odborníka na vietnamčinu Iva Vasiljeva. Svoje štúdia v Prahe zakončil v roku 1966.

Po ukončení vysokej školy pracoval ako tlmočník a prekladateľ v Hanoji (1966). V roku 1970 začal pracovať ako odborný pracovník v Kabinete orientalistiky SAV.

Predmetom jeho výskumu sa stala moderná vietnamská literatúra v rokoch 1918 až 1945. Ján Múčka je autorom mnohých prekladov do slovenčiny, čím prispel k poznaniu Vietnamu vo vtedajšom Česko-Slovensku.

Preklady 
 Nguyen Hong: Zlodejka, Tatran, Bratislava, 1973, 224 s., 
 Ho Chi Minh, Song Hong, To Huu: Ranený bambus neumiera, Tatran, Bratislava, 1981, 116 s., 
 To Hoai: Západný kraj, Tatran, Bratislava, 1981, 264 s., 
 Sedem želaní [vietnamské ľudové rozprávky], Mladé letá, Bratislava, 1985, 174 s.

Externé odkazy 
 Ján Múčka životopis a dielo

Slovenskí prekladatelia
Vláda Slovenskej republiky od 27. júna 1990 do 22. apríla 1991

Vláda Slovenskej republiky od 27. júna 1990 do 22. apríla 1991 resp. prvá vláda Vladimíra Mečiara bola vládou, ktorej predsedom bol Vladimír Mečiar. Počas jej funkčného obdobia došlo k premenovaniu resp. vytvoreniu niektorých nových ministerstiev:
 Od 6. septembra 1990 sa vytvorilo Ministerstvo medzinárodných vzťahov Slovenskej republiky
 Od 6. septembra 1990 sa vytvorilo Ministerstvo kontroly Slovenskej republiky z Výboru ľudovej kontroly Slovenskej republiky
 Od 6. októbra 1990 sa Ministerstvo plánovania Slovenskej republiky premenovalo na Ministerstvo pre hospodársku stratégiu Slovenskej republiky

Zloženie vlády  
 predseda vlády – Vladimír Mečiar
 prvý podpredseda vlády – Ján Čarnogurský
 podpredseda vlády – Jozef Kučerák
 podpredseda vlády – Vladimír Ondruš
 podpredseda vlády – Gábor Zászlós

Ministri  
Ministerstvo financií, cien a miezd Slovenskej republiky
 Michal Kováč
Ministerstvo hospodárstva Slovenskej republiky
 Jozef Belcák
Ministerstvo kultúry Slovenskej republiky
 Ladislav Snopko
Ministerstvo lesného a vodného hospodárstva Slovenskej republiky
 Viliam Oberhauser
Ministerstvo obchodu a cestovného ruchu Slovenskej republiky
 Jozef Chren
Ministerstvo plánovania Slovenskej republiky / Ministerstvo pre hospodársku stratégiu Slovenskej republiky
 Rudolf Filkus
Ministerstvo poľnohospodárstva a výživy Slovenskej republiky
 Michal Džatko
Ministerstvo práce a sociálnych vecí Slovenskej republiky
 Stanislav Novák
Ministerstvo priemyslu Slovenskej republiky
 Ján Holčík
Ministerstvo spravodlivosti Slovenskej republiky
 Ladislav Košťa
Ministerstvo školstva, vedy, mládeže a športu Slovenskej republiky
 Ladislav Kováč
 Ján Pišút (od 6. septembra 1990)
Ministerstvo vnútra Slovenskej republiky
 Anton Andráš
 Ladislav Pittner (od 22. novembra 1990)
Ministerstvo výstavby a stavebníctva Slovenskej republiky
 Jozef Dubníček
Ministerstvo zdravotníctva Slovenskej republiky
 Alojz Rakús
Slovenská komisia pre životné prostredie
 Ivan Tirpák
Výbor ľudovej kontroly Slovenskej republiky / Ministerstvo kontroly Slovenskej republiky
 Martin Hvozdík
Úrad pre privatizáciu a správu národného majetku
 Augustín Marián Húska
 minister bez kresla neskôr Ministerstvo medzinárodných vzťahov Slovenskej republiky 
 Milan Kňažko

Referencie 

Vláda Slovenskej republiky
1990 v Česko-Slovensku
1991 v Česko-Slovensku
Česko Slovensko má talent

Česko Slovensko má talent je televízny projekt slovenskej TV JOJ a českej Prima TV. Projekt je česko-slovenskou verziou šou Got Talent. Vysiela sa od 29. augusta 2010. V roku 2016 sa vysielala jej šiesta séria.

Formát súťaže 
Súťaž sa skladá z niekoľkých častí:
 V prvej časti každý prihlásený súťažiaci predvedie svoj talent pred produkčnou porotou. Tieto castingy sú neverejné a v televízii nevysielané. Porota rozhodne o tom, kto sa predstaví v druhej časti pred skutočnou porotou.
 Zábery z divadla (1.-4. séria)/zábery z castingu v Expo Aréne (5. a 6. séria) sú vysielané v televízii a sú sprístupnené pre verejnosť. Porota rozhoduje o postupujúcom hlasovaním. Ak traja alebo dvaja porotcovia (1.-4. séria)/ štyria alebo traja porotcovia (5. a 6. séria) povedia "áno", súťažiaci postupuje. Ak traja alebo dvaja porotcovia (1.-4. séria)/ štyria, traja alebo dvaja porotcovia (5. a 6. séria) povedie "nie", súťažiaci vypadáva a v súťaži končí. Porota tiež môže predčasne ukončiť vystúpenie stlačením "bzučiaka", ale je nutné aby sa všetci traja/štyria porotcovia takto vyjadrili. Od piatej série sa používa aj "zlatý bzučiak" (v origináli "Golden Buzzer"), ktorý súťažiaceho posiela priamo do finále. Každý porotca môže použiť tento bzučiak len raz za celú sériu.
 V tretej časti porota určí semifinalistov (v 1. sérii 56+3, v 2. sérii 27, v 3. sérii 17+1 (určený hlasujúcimi), v 4. sérii 9+9 (určený hlasujúcimi)). Táto časť sa prezýva "Veľký tresk".
 Štvrtá časť je prvá fáza ktorá je vysielaná naživo. V každom semifinále (v 1. sérii 7 semifinále, v 2. sérii 3 semifinále, v 3.-4. sérii 2 semifinále) predvedú súťažiaci svoj talent, ich vystúpenie môže byť stopnuté porotou ako v divadle (v ČSMT táto situácia ešte nenastala). O postupujúcom rozhodujú diváci zaslaním SMS a porota. V 1. sérii postúpil do finále prvý v SMS hlasovaní a víťaz duelu druhého s tretím v SMS hlasovaní o ktorom rozhodla porota (hlasovaním, každý porotca dá hlas svojmu favoritovi). V 2. sérii v 1. a 2. semifinále postúpili do finále prvý dvaja v SMS-hlasovaní a víťaz duelu tretieho so štvrtým v SMS hlasovaní o ktorom rozhodla porota (rovnako ako v 1. sérii). V 3. semifinále postúpili rovnako prvý dvaja v SMS hlasovaní, ďalšieho určila porota z tretieho až piateho v SMS-hlasovaní. Zvyšní dvaja išli do duelu ako v predošlých semifinálových večeroch. V 3. sérii v 1. semifinále postúpili traja najlepší v SMS hlasovaní, štvrtého určila porota v dueli štvrtého s piatym, v 2. semifinále postúpili štyria najlepší v SMS hlasovaní, piateho určila porota v dueli piateho s šiestym. V 4. sérii sa uplatnil systém totožný so systémom v 3. sérií, v 1. semifinále.
 Vo finále rozhodujú už iba SMS-hlasujúci. Víťaz SMS-hlasovania sa stal víťazom celej súťaže.

Série

Galéria

Iné projekty

Externé odkazy 
 Česko Slovensko má talentoficiálna stránka projektu
 ČeskoSlovensko má talent 2012

 
Zábavné televízne programy
Hudobné televízne programy
Martin Slobodník

Prof. Mgr. Martin Slobodník, PhD. (* 10. apríl 1970, Bratislava – † 14. apríl 2019, Bratislava) bol slovenský sinológ, tibetológ, prekladateľ, historik a žurnalista.

Vzdelanie 
Martin Slobodník patril k prvej generácií slovenských sinológov vyštudovaných na Slovensku. V rokoch 19881994 študoval na Filozofická fakulta Univerzity Komenského v Bratislave, odbor sinológia – prekladateľstvo a tlmočníctvo na Katedre jazykov a kultúr krajín Ďalekého východu.

V rokoch 19911993 absolvoval študijný pobyt na Katedre čínskeho jazyka a kultúry Pekinskej univerzity v ČĽR, štúdium klasickej a modernej čínštiny, čínskych dejín. Od septembra 1996 do júla 1998 absolvoval študijný pobyt na Katedre jazykov a kultúr vnútornej Ázie na univerzite v Bonne, kde sa venoval štúdiu tibetológie.

Od augusta 1998 bol odborným asistentom Kabinetu orientalistiky Slovenskej akadémie vied. V septembri 2000 sa stal odborným asistentom Katedry jazykov a kultúr krajín východnej Ázie Filozofickej fakulty Univerzity Komenského. V októbri 2003 mu bol udelený titul PhD. za prácu Čínsko-tibetské vzťahy v období 13681434: dynastia Ming a rod Phag-mo-gru. V septembri 2007 sa stal vedúcim Katedry jazykov a kultúr krajín východnej Ázie a v októbri 2007 habilitoval v odbore všeobecné dejiny. Od júna 2013 bol prodekanom Filozofickej fakulty UK pre rozvoj fakulty a informačné technológie, neskôr aj pre medzinárodné vzťahy a od 1. februára 2019 bol dekanom fakulty.

Prezident Andrej Kiska ho 16. mája 2016 vymenoval za profesora v odbore orientálne jazyky a kultúry.

Bibliografia 
 Slobodník, M. (2007): Mao a Buddha: náboženská politika voči tibetskému buddhizmu v Číne. Bratislava: Chronos.
 Slobodník, M. (2011): Politické, náboženské a ekonomické aspekty čínsko-tibetských vzťahov v 14. – 15. storočí. Bratislava: Univerzita Komenského.
 Slobodník, M. /text/ – Breier, P. /foto/ (2013): Labrang – svet tibetského kláštora. Bratislava: Slovart.

Referencie

Externé odkazy 
 Profil Martin Slobodník

Slovenskí orientalisti
Sinológovia
Tibetológovia
Slovenskí autori náučnej literatúry
Slovenskí vysokoškolskí pedagógovia
Slovenskí univerzitní profesori
Pracovníci Slovenskej akadémie vied
Vyučujúci na Filozofickej fakulte Univerzity Komenského v Bratislave
Absolventi Filozofickej fakulty Univerzity Komenského v Bratislave
Osobnosti z Bratislavy
Dekani Filozofickej fakulty Univerzity Komenského
Vláda Slovenskej republiky od 12. decembra 1989 do 26. júna 1990

Vláda Slovenskej republiky od od 12. decembra 1989 do 26. júna 1990 resp. vláda Milana Čiča bola vládou, ktorej predsedom bol Milan Čič.

Zloženie vlády 
 predseda vlády - Milan Čič
 prvý podpredseda vlády - Vladimír Lexa st.
 podpredseda vlády - Jozef Markuš
 podpredseda vlády - Vladimír Ondruš
 podpredseda vlády - Alexander Varga

Ministri 
Ministerstvo financií, cien a miezd Slovenskej republiky
 Michal Kováč
Ministerstvo kultúry Slovenskej republiky
 Ladislav Chudík
 Ladislav Snopko (od 29.3.1990)
Ministerstvo lesného a vodného hospodárstva a drevospracujúceho priemyslu Slovenskej republiky
 Ivan Veselý
Ministerstvo obchodu a cestovného ruchu Slovenskej republiky
 Matej Roľko
Ministerstvo poľnohospodárstva a výživy Slovenskej republiky
 Miroslav Belanský
Ministerstvo práce Slovenskej republiky
 Kazimir Nagy
Ministerstvo priemyslu Slovenskej republiky
 Ján Ducký
Ministerstvo spravodlivosti Slovenskej republiky
 Ladislav Košťa
Ministerstvo školstva, mládeže a telesnej výchovy Slovenskej republiky
 Ladislav Kováč
Ministerstvo vnútra a životného prostredia Slovenskej republiky
 Milan Čič (ad interim)
 Vladimír Mečiar (od 11. 1. 1990)
Ministerstvo výstavby a stavebníctva Slovenskej republiky
 Ivan Šteis
Ministerstvo zdravotníctva a sociálnych vecí Slovenskej republiky
 Jozef Markuš  (ad interim)
 Stanislav Novák (od 11. 1. 1990)
Slovenská komisia pre plánovanie a vedecko-technický rozvoj
 Vladimir Lexa
Výbor ľudovej kontroly Slovenskej socialistickej republiky
 Mária Kolaříková (dočasne poverená)
 Silvester Minarovič (od 11. 1. 1990)

Zdroje 
Úrad vlády (história vlád)
Archívna stránka Úradu vládu

Vláda Slovenskej republiky
1989 v Česko-Slovensku
1990 v Česko-Slovensku
… a hosté

… a hosté (alternatívny názov Richard Müller a hosté) je štúdiový album, ktorý nahral Richard Müller. Je to prvý sólový projekt Richarda Müllera, ktorý je spievaný po česky. Album vydalo v roku 2000 hudobné vydavateľstvo Universal Music. Produkovali ho: Michal Horáček, Oskar Rózsa a Richard Müller.

Zoznam skladieb

Výroba albumu 
 Richard Müller - spev
 Oskar Rózsa - basová gitara, klávesové nástroje
 Andrej Šeban, Juraj Burian - gitary
 Jaroslav Filip, Marián Čekovský - klávesové nástroje
 Marcel Buntaj - bicie nástroje
 Igor "ajdzi" Sabo - perkusie
Produkcia
 Jan Saudek - fotografie
 Michal Horáček, Oskar Rózsa, Richard Müller - produkcia

Referencie 

Albumy Richarda Müllera
Hudobné albumy z 2000
Európsky zatýkací rozkaz

Európsky zatýkací rozkaz (EZR) je zatýkací rozkaz platný vo všetkých členských štátoch Európskej únie (EÚ). Členský štát jeho vydaním žiada vykonávajúci štát o zadržanie a vydanie obvineného alebo odsúdeného do štátu pôvodu za účelom trestného stíhania alebo výkonu trestu odňatia slobody. Vydanie vyžiadanej osoby musí prebehnúť v lehote do 90 dní od zadržania alebo do 10 dní, ak vyžiadaná osoba súhlasí s vydaním.

Externé odkazy 
 Rámcové rozhodnutí Rady Evropské unie o evropském zatýkacím rozkazu (česky)
 Internetové stránky Európskej justičnej siete –  
 Národní centrála SIRENE Czech Republic

Zdroj 

Procesné právo
Európske právo
BK Mladá Boleslav

Bruslařský klub Mladá Boleslav je český hokejový extraligový klub.

Názvy klubu 
 1908 - BK Mladá Boleslav
 1927 - Mladoboleslavský SK 
 1948 - Sokol BK Mladá Boleslav 
 1966 - Auto Škoda  
 2000 - HC Mladá Boleslav 
 2004 - BK Mladá Boleslav

História 

Klub bol založený v roku 1908 ako jeden zo zakladajúcich členov hokejového zväzu. V rokoch 1938 - 1938 hrával klub najvyššiu celorepublikovú súťaž Česko-slovenskú ligu. Po vojne hrala Boleslav druhú či tretiu najvyššiu súťaž. Trvalejšie sa do 1. českej hokejovej ligy vrátila v roku 2002, ale už v roku 2008 postúpila v baráži na úkor Ústí nad Labem do O2 Extraligy. V nasledujúcich dvoch sezónach sa zachraňovala v baráži proti Ústí nad Labem a tiež Chomutovu. V sezóne 2011/2012 v baráži proti Chomutovu klub neuspel a zostúpil do 1. národnej hokejovej ligy.

Úspechy klubu 
 2002 - postup do 1. českej hokejovej ligy
 2008 - postup do O2 Extraligy

Umiestnenia v jednotlivých sezónach

Česko 
 Česká hokejová extraliga - 6. ročníkow

 14. miesto: 2008/09, 2009/10, 2010/11, 2011/12, 8. miesto: 2014/15, 4. miesto: 2015/16

 1. česká hokejová liga - 6. ročníkov
 1. miesto: 2007/08 
 2. miesto: 2005/06
 3. miesto: 2006/07
 4. miesto: 2004/05
 5. miesto: 2002/03
 8. miesto: 2003/04

Slávni hráči 
 Michal Valent
 Tomáš Frolo
 Marcel Šterbák
 Peter Fabuš
 Boris Žabka
 Michal Macho
 David Výborný
 Radim Vrbata

Externé odkazy 
 www.bkboleslav.cz
 Stránka fanklubu 

 
Mladá Boleslav, BK
Marouane Chamakh

Marouane Chamakh (* 10. január 1984, Tonneins, Francúzsko) je marocký futbalista momentálne hrajúci za klub Arsenal FC a za Marocké národné futbalové mužstvo.

Kariéra 
Od roku 2002 hráva Chamakh za francúzsky klub FC Bordeaux. V sezóne 2008-2009 strelil 13 ligových gólov s ktorými pomohol vyhrať Ligue 1 a ukončili sedem ročnú nadvládu Lyonu. V súčasnosti má Chamakh zmluvu z FC Bordeaux do leta 2010. Arsène Wenger má záujem oňho a v ďalšej sezóne bude Chamakh hrávať za Arsenal Londýn.

V tejto sezóne strelil zatiaľ 16 gólov vrátane piatich v Lige majstrov. Arsène Wenger sa oňho zaujíma celú túto sezónu a v lete 2010 môže prísť do Arsenalu Londýn zadarmo.

Chamakh údajne potvrdil, že pôsobenie na Emirates Stadium je jeho prvá voľba a Wanger pripúšťa že má dobrú príležitosť ho získať.

Klubové štatistiky

Trofeje

Klubové 
  Bordeaux
 Francúzska liga: 2008–09
 Francúzsky pohár: 2007, 2009
 Francúzsky národný pohár: 2008, 2009

Iné projekty

Externé odkazy 
 Marouane Chamakh - štatistiky v Ligue 1

Marockí futbalisti
Hráči FC Girondins de Bordeaux
Hráči Arsenal FC
Hráči Crystal Palace F.C.
Kabriolet

Kabriolet je otvorený osobný automobil so sklápacou strechou. Strecha môže byť plátená alebo pevná z ocele alebo iných materiálov. V prípade pevnej strechy sa používa aj označenie kupé kabriolet (CC). Strecha môže byť snímaná strojovo, keď sa skladá do batožinového priestoru alebo ručne, keď sa sníme v celku alebo sa rozoberie na časti. V tomto variante väčšinou nie je riešené prevážanie strechy, takže je nutné ju nechať doma. Tvary karosérie väčšinou vychádzajú z karosérie kupé, preto má najčastejšie dvoje dvere. Nevýhodou oproti kupé býva väčšia hmotnosť vozidla a menší batožinový priestor. Vozidlo býva často riešené ako dvojmiestne s dvoma núdzovými sedadlami. Superšportové kabriolety sa často označujú ako spider alebo spyder.

Zdroj 

Karosérie
Moravský kras

Moravský kras je najväčšia a najlepšie vyvinutá krasová oblasť s najširším spektrom krasových javov v Česku. Nájdeme tu všetky krasové útvary s výnimkou poljí. 

Moravský kras sa vyznačuje pomerne malým počtom závrtov, ktorých hĺbka dosahuje približne 10 až . Takmer plochý povrch vápencového územia je mierne naklonený na juh a odvodňovaný Punkvou, Křtinským potokem a Říčkou do Svitavy a Svratky. Je vyvinutý v 3 širokom a  dlhom pruhu devónskych vápencov, ktorý sa tiahne od mestskej časti Brno-Líšeň a katastrálneho územia Maloměřice severným smerom k Sloupu a Holštejnu. Na najcennejšej časti územia bola vyhlásená Chránená krajinná oblasť Moravský kras.

Iné projekty

Externé odkazy 
 Správa jaskýň Moravského krasu
 Moravský kras – turistický sprievodca po chránenej krajinnej oblasti

Zdroj 

Geografia Moravy
Okres Blansko
Okres Brno-venkov
Chránená krajinná oblasť Moravský kras
Drahanská vrchovina
Kodanské letisko

Kodanské letisko (), (IATA: CPH, ICAO: EKCH) je medzinárodné letisko, ležiace pri hlavnom meste Dánska, Kodani. Je to jedno z najväčších a najmodernejších letísk v Európe a najväčšie škandinávske letisko. Nachádza sa 8 km južne od centra Kodane na ostrove Amager. Kodanským letiskom prejde denne vyše 64 000 cestujúcich; v roku 2011 to bolo 22 725 517 cestujúcich. Preto je kodanské letisko jedným z najrušnejších letísk v severnej Európe.

Letisko má nad 1 700 zamestnancov (okrem obchodov, reštaurácií atď.). Letisko sa pôvodne volalo Kastrup Lufthavn, pretože sa nachádza v malom meste Kastrup, dnešnej časti obce Tårnby.

História 
Letisko bolo otvorené v roku 1925 ako jedno z prvých verejných letísk na svete. Prvý letiskový terminál bol dokončený v roku 1939, počas druhej svetovej vojny bol rozvoj letiska zastavený. Ale po vojne sa letisko začalo rozvíjať nevídanou rýchlosťou. Tomu svedčí aj nárast vzletov a pristátí, ktoré sa od roku 1945 zvýšili zo 6000 na 253 762 v roku 2011.

V rokoch 1936 – 1939 prebehlo rozšírenie a oprava terminálu. V roku 1960 bol postavený terminál 2 a v roku 1982 bol otvorený cargo terminál. Keď bol v roku 1998 otvorený terminál 3, letiskom prešlo 17 miliónov cestujúcich.

V roku 2007 bola vybudovaná stanica metra, spájajúca letisko s Kodaňou. O rok neskôr prebehla rekonštrukcia riadiacej veže.

Vybavenie a vzhľad letiska 
Letisko má 3 terminály pre cestujúcich, jeden cargo terminál a menší VIP terminál. Je tu dostatočný počet odbavovacích stolíkov, konferenčných miestností, salónikov, zariadení pre deti, bánk, kancelárií leteckých spoločností, požičovní áut, parkovísk, toaliet, obchodov a pod. Dráhový systém letiska pozostáva z troch vzletových a pristávacích dráh s dĺžkami 3 600, 3 300 a 2 800 metrov. Všetky lety sú navádzané z modernej riadiacej veže.

Letiskový hotel 
Päťhviezdičkový Hotel Hilton in Kastrup Airport bol niekoľkokrát ocenený ako najlepší hotel v Dánsku. Svojich zákazníkov môže ubytovať do 382 izieb s klimatizáciou a najluxusnejším vybavením, medzi ktoré patrí, napr. reštaurácia, sauny, bary, menšie bowling a fit centrum, bazén, pripojenie na bezdrôtový internet a pod.

Iné projekty

Zdroj 

Letiská v Dánsku
Stavby v Kodani
Nikétas I.

Nikétas I. alebo Nikitas I. (gr.: Νικήτας - starogr. Nikétas, novogr. Nikitas;* ? - † 6. február 780) bol konštantínopolský patriarcha počas ikonoklazmu, v rokoch 776 až 780.

Život 
Bol slovanského pôvodu. Bol eunuch. Zastával rôzne cirkevné funkcie. Dňa 16. novembra 776 ho cisár Konštantín V. ustanovil za patriarchu Konštantínopola po zosadení Konštantína II.  Bol ikonoklastom. Na nicejskom koncile v roku 787 bol medzi menovanými a odsúdenými heretikmi.

Poznámky

Referencie 

Narodenia v 8. storočí
Úmrtia v 780
Konštantínopolskí ekumenickí patriarchovia
Andrea Bocelli

Andrea Bocelli (* 22. september 1958, Lajatico, Taliansko) je taliansky tenorista. Patrí k najslávnejším talianskym spevákom súčasnosti. Celosvetovo sa predalo viac ako 70 miliónov kópií jeho albumov.

V roku 2010 bolo jeho meno umiestnené na hollywoodsky chodník slávy ako ocenenie za hudobný prínos.

Spieval s opernými spevákmi ako Luciano Pavarotti a Plácido Domingo a popovými spevákmi ako Celine Dion, Christina Aguilera alebo Ed Sheeran.

Diskografia

Piesne 
 „Con te partirò“
 „Time to Say Goodbye“ (duet so Sarah Brightman)
 „Vivo per lei - Ich lebe für sie“ (duet s Judy Weiss)
 „Somos Novios“
 „Musica è“
 „The Prayer“ (duet s Celine Dion)
 „Mi manchi“

Albumy
 Il Mare calmo della Sera 1994
 Bocelli 1995
 Viaggio Italiano 1995
 Romanza (1996)
 Aria – The Opera Album (1997)
 Hymn for the World (1997)
 II Mare Calmo Della Sera (1998)
 Viaggo Italiano (1998)
 Bocelli (1998)
 Hymn for the World 2 (1998)
 Sogno (1999)
 Sacred Arias (1999)
 Verdi (2000)
 La Boheme (2000)
 Cieli di Toscana (2001)
 Sentimento (2002)
 Tosca (2003)
 Il Trovatore (2004)
 Andrea (2004)
 Werther (2005)
 Amore (2006)
 Pagliacci (2006)
 The Best Of Andrea Bocelli – Vivere (2007)
 Carmen (2008)
 Incanto (2008)
 My Christmas (2009)
Si (2018)

Iné projekty

Externé odkazy 
 Oficiálna stránka
 Andrea Bocelli na stránke ClassicalX
 Andrea Bocelli na stránke Music City
 Internet Movie Database (v nemčine)

Tenoristi
Talianski operní speváci
Talianski popoví speváci
Nevidiaci speváci
Držitelia ceny Brit Award
Interpreti Universal Music Group
Prvosienka vyššia

Prvosienka vyššia (Primula elatior L.) je trváca dvojklíčnoslistová rastlina z čeľade prvosienkovité (Primulaceae). Vysoká je 15 až 40 cm, má žlté kvety a kvitne v marci až apríli.

Rastie v lesoch a na lúkach, v pôde bohatej na vápnik. Vyskytuje sa v celej Európe. Je ľahké pomýliť si ju s prvosienkou jarnou (Primula veris).

Liečivé účinky 
Patrí k liečivým rastlinám zbierajú sa kvety. V ľudovom liečiteľstve majú význam ako prípravky uľachčujúce vykašliavanie hlienov, pomáhajú tiež pri nervovej slabosti, nespavosti, pri závratoch a migréne.

Referencie

Iné projekty 

Prvosienkovité
Flóra na Slovensku
Najmenej ohrozené druhy
Ronald Graham

Ronald Lewis Graham (* 31. október 1935, Taft, Kalifornia, USA† 6. júl 2020, La Jolla) bol americký matematik. 

Je známy predovšetkým vďaka práci v rôznych oblastiach diskrétnej matematiky, špeciálne v Ramseyho teórii. V dôkaze problému z oblasti Ramseyho teórie, ktorý publikoval v článku v roku 1977, použil ako horný odhad číslo, ktoré je dodnes najvyššie číslo kedy použité v matematickom dôkaze, a ktoré sa dnes nazýva Grahamovo číslo.

Bol autorom viac ako 320 článkov a piatich kníh, spomedzi ktorých je asi najznámejšia kniha Concrete Mathematics, ktorú napísal spoločne s Donaldom Knuthom a Orenom Patashnikom. Je tiež popularizátorom konceptu Erdősovho čísla.

Referencie

Iné projekty

Externé odkazy 
 Graham's UCSD Faculty Research Profile
 Papers of Ron Graham
 About Ron Graham
 "Math expert coolly juggles scientific puzzles and six or seven balls"
 AMS news release telling of Graham's winning of the 2003 Steele Prize
 MAA presidents: Ronald Lewis Graham

Matematici USA

Členovia United States National Academy of Sciences
Absolventi University of California, Berkeley
Osobnosti z Kalifornie
Jūrmala

Jūrmala je piate najväčšie mesto a najväčšie kúpeľné mesto v Lotyšsku. Nachádza sa na brehu Rižského zálivu asi 25 km západne od hlavného mesta Rigy. Má cca 57 371 obyvateľov (2016). Počas éry ZSSR bola Jūrmala obľúbenou rezidenciou sovietskej politickej špičky, napr. Leonida Iľjiča Brežneva, či Nikitu Sergejeviča Chruščova.

Partnerské mestá 
  Anadia, Portugalsko
  Cabourg, Francúzsko
  Eskilstuna, Švédsko
  Gävle, Švédsko
  Jakobstad, Fínsko
  Kazaň, Rusko
  Palanga, Litva
  Pärnu, Estónsko
  Terracina, Taliansko

Referencie

Iné projekty 

Mestá v Lotyšsku
Nový zámok

Nový zámok (iné názvy: Dievčenský hrad, Dievčenský zámok, Panenský hrad, Nový hrad) je zámok v Banskej Štiavnici.

Zámok je šesťpodlažná renesančná budova so štyrmi baštami a strieľňami. Bol postavený v rokoch 1564 – 1571 ako strážna veža počas bojov proti Turkom. Je postavený na vyvýšenine v centre mesta. V súčasnosti je sídlom Slovenského banského múzea a je tu vystavená expozícia venovaná pôvodnému účelu stavby. V minulosti slúžil aj ako hodinová veža, keď sa trúbilo každú štvrťhodinu a každú hodinu sa bilo na zvon. Najvyššie poschodie slúži aj ako turistická vyhliadková plošina.

Je nazývaný aj ako Panenský podľa kopca Dievčenský vrch (), na ktorom je postavený.

Referencie

Zdroj 
 Nový zámok

Iné projekty 

Stavby v Banskej Štiavnici
Hrady a zámky na Slovensku
Architektúra z 1571
Kultúrne pamiatky na Slovensku
Renesančné stavby na Slovensku
OneStation

OneStation je herná konzola (Handheld), od firmy Jungle Tac. Je to 16-bitový handheld, ktorý umožňuje hrať množstvo hier z Nintendo Entertainment System, Super Nintendo Entertainment System a Sega Mega Drive.

Konzola váži 75 gramov, neobsahuje žiadny procesor, grafický čip ani pamäť. Tvoria ju iba tlačidla, displej, reproduktor a konvertor signálu pre TV. Konzola ma veľmi kvalitný 2,5 LCD displej s rozlíšením 960x240. Funkčnosť konzoly má byť v dohľadnom čase rozšírená o prehrávanie MP3 a možnosť čítania elektronických kníh.

Konzola podporuje funkciu Play-on-TV, ktorá umožňuje pripojenie konzoly k TV.

Referencie

Externé Odkazy 
 Oficiálny web OneStation, anglicky

Herné konzoly
Rovinj

Rovinj () je prístav a mesto v západnom Chorvátsku. Nachádza sa na západe polostrova Istria na pobreží Benátskeho zálivu. 
V roku 2001 tu žilo 14 234 obyvateľov, z toho asi 11 % tvorí talianska menšina. V meste sa ešte dodnes používa Istrijčina, ohrozený románsky jazyk, rozšírený len na polostrove Istria v okolí Rovinj a Vodnjan.

Mesto je obľúbeným turistickým cieľom, predovšetkým vďaka svojej výhodnej polohe na pobreží Jadranského mora, priaznivej stredomorskej klíme a historickému jadru mesta, ktoré si dosiaľ uchovalo historický ráz stredovekých a renesančných benátskych miest. V okolí sa nachádza 22 ostrovov.

Partnerské mestá 
  Camaiore, Taliansko, 1990
  Leonberg, Nemecko,  1990

Referencie

Iné projekty

Externé odkazy 
 Oficiálna stránka
 Múzeum rovinjského dedičstva

Zdroj 

Mestá v Chorvátsku
Prístavné mestá Jadranského mora
Slovenské národné futbalové mužstvo do 21 rokov

Slovenské národné futbalové mužstvo do 21 rokov reprezentuje Slovensko vo futbale vo vekovej kategórií do 21 rokov.

Bývalí tréneri

Letné olympijské hry

Externé odkazy 
 RSSSF.com

Slovenské národné futbalové mužstvo
Slovenské národné družstvá
1984 - 1991

1984-1991 je prvý Kompilačný album najväčších hitov Richarda Müllera a skupiny Banket. Album v roku 1998 vydalo hudobné vydavateľstvo OPUS.

Zoznam skladieb

Výroba albumu 
 Skladby nahrala skupina Banket
 Richard Müller - spev
 Peter Danay - dizajn obalu

Referencie 

Albumy Richarda Müllera
Hudobné albumy z 1998
Gold (Banket)

Gold je druhá kompilácia najväčších hitov skupiny Banket Kompiláciu v roku 2005 vydalo hudobné vydavateľstvo Opus.

Výroba albumu 
 Richard Müller - spev
 Svaťo Juřík - klávesové nástroje
 Martin Karvaš - klávesové nástroje
 Andrej Šeban  – elektrická gitara, basová gitara, klávesové nástroje, zbor, písací stroj
 Dušan Hájek - bicie nástroje
 Emil Frátrik – bicie nástroje, perkusie
 Pavol Kvassay – syntetizátory
 Vašo Patejdl - klávesové nástroje
 Michal Lazar, Roman Chovanec - vokály
 Stanislav Beňačka ml. – drumbľa, potlesk, smiech, vokály
 Soňa Horňáková - spev, vokály
 Silvia Slivová – spev, vokály
 Boris Urbánek - vokály
Produkcia
 Ján Červenka - remastering
 Tibor Borský - fotografie
 Master Vision - grafika

Zdroj 
 Booklety albumov.

Albumy Richarda Müllera
Hudobné albumy z 2005
CodeIgniter

CodeIgniter (skratka CI) je open source framework založený na architektúre MVC - Model-view-controller a je určený pre vývoj dynamických webových aplikácií v PHP. Je vyvíjaný americkou spoločnosťou EllisLab spoločne s rozsiahlou komunitou. Prvá verejná verzia frameworku bola vydaná vo februári roku 2006. Posledná stabilná verzia je 3.1.8 z marca 2018 (apríl 2018). Aktuálne je pripravovaná verzia 4, ktorá je však ešte len vo fázy vývoja.

CodeIgniter je pod Apache/BSD licenciou.

Veľkým plusom pre CodeIgniter je to, že má veľmi rozsiahlu príručku, kde sú popísané všetky jeho funkcie, ktoré sú tiež vysvetlené na príkladoch, takže to pochopí aj úplný začiatočník v PHP.

Externé odkazy 
 Oficiálna stránka

Stránky, so slovenským návodom 
 zajtra.sk – 13 slovenských videonávodov
 desART.sk – textové návody

PHP
Slobodný softvér
Helena Rasiowa

Helena Rasiowa (* 20. jún 1917, Viedeň, Rakúsko – † 9. august 1994, Varšava, Poľsko) bola poľská matematička, ktorá sa zaoberala predovšetkým logikou, Boolovou algebrou, teóriou množín a teoretickou informatikou. Spoločne s Romanom Sikorskim je spoluautorkou tzv. Rasiowej-Sikorského lemy, jedného zo základných poznatkov využívaných pri metóde forsingu.

Poľskí matematici
Poľskí logici
Poľskí informatici
Ženy v matematike
Ženy v informatike
Osobnosti z Viedne
Rosmalen Grass Court Championships

Rosmalen Grass Court Championships (v rokoch 2002 až 2009 s názvom Ordina Open či neskôr ako UNICEF Open a Topshelf Open) je tenisový turnaj profesionálnych tenistov a tenistiek  každoročne hraný v ’s-Hertogenboschi v Holandsku na trávnatých kurtoch. Bol založený v roku 1990, kedy ho začali hrať muži. Ženy sa pripojili v roku 1996. 

Najúspešnejším tenistom je doposiaľ Patrick Rafter z Austrálie s tromi víťazstvami. V ženskej časti turnaja sa žiadnej hráčke nepodarilo získať titul viac než raz.

Oficiálne názvy turnaja 
 1996: Wilkinson Championships
 1997-2001: Heineken Trophy
 2002-2009: Ordina Open
 2010: Unicef Open

Aktuálnymi víťazmi sú: 
 v dvojhre  Benjamin Becker a  Tamarine Tanasugarnová
 v štvorhre  Wesley Moodie /  Dick Norman a  Sara Erraniová /  Flavia Pennettaová

Finálové zápasy

Mužská dvojhra

Ženská dvojhra

Mužská štvorhra

Ženská štvorhra

Externé odkazy 
 Oficiálna stránka turnaja
 Profil na stránkach ATP
 Profil na stránkach WTA

ATP Tour
WTA Tour
Tenisové turnaje v Holandsku
Sen o Červenom pavilóne

Sen o Červenom pavilóne (, ), známy aj ako Príbeh kameňa (, ) je jeden z najznámejších čínskych románov, patrí k štyrom klasickým románom čínskej literatúry. Jeho autorom je Cchao Süe-čchin, dielo bolo prvýkrát publikované až po jeho smrti.

Román je symbolickou autobiografiou, obsahuje fragmenty zo života autora, ktorý v prvých kapitolách píše, že má byť spomienkou na ženy jeho mladosti - kamarátky, príbuzné a slúžky. Hlavný hrdina je prevtelením kameňa (preto pôvodný názov), mladý človek z vyšších vrstiev, ktorý zažíva príbeh lásky. Jeho životné osudy ho však privedú k poznaniu, že život je márnosť a odchádza do kláštora. V príbehu sa odzrkadľujú vplyvy buddhizmu, má aj filozofický a sociálny podtón.

V 19. storočí sa román stal populárnym, klesol z vysokej literatúry do ľudovej a jeho obsah sa zmenil na sentimentálny ľúbostný príbeh. V dvadsiatom storočí ho literárni vedci označili za najväčší čínsky román, a dokonca o ňom vznikla samostatná veda, redológia (angl. redology, čínsky 红学).

Dielo pozostáva zo 120 kapitol, z ktorých 80 napísal sám Süe-čchin Cchao, zvyšných 40 pridal nakladateľ. Román je charakteristický obrovským množstvom postáv, ktoré v ňom vystupujú (je ich viac ako 350), ako aj detailným popisom a pozorovaním života a sociálnej štruktúry aristokratickej rodiny 18. storočia.

Jazyk románu má niekoľko vrstiev, naratív je napísaný v poloklasickom jazyku, ale dialógy sú v hovorovom jazyku, dokonca sú prítomné i dialekty. V niektorých pasážach je zvýraznená ľudovosť jazyka, ktorá pomáha utvárať charakteristiku postáv. V texte nájdeme i lyrické pasáže, fantastické a rozprávkové motívy.

Vydania v slovenčine

Iné projekty 

Čínske romány
Literatúra v čínskom jazyku
Sfilmované knihy
Žuvačka

Žuvačka alebo žuvacia guma je špeciálny druh gumy určený na žuvanie, ktorý sa niekedy radí medzi sladkosti. Žuvačka sa oproti iným sladkostiam nekonzumuje, iba sa v ústnej dutine žuje pomocou mechanických pohybov oboch čeľustí, čo má za následok uvoľňovanie látok vytvárajúcich chuť a  vôňu. Žuvačky umožňujú aj tvorbu bublín.

Žuvačka bola prvýkrát predstavená verejnosti v roku 1911 v Spojených štátoch. V súčasnosti sú žuvačky populárne najmä medzi mládežou a vyrábajú sa v celej škále príchutí od mentolovej, fefermincovej, s príchuťou ovocia a veľa ďalších. Medzi špeciálne žuvačky patria nikotínové žuvačky, uvoľňujúce nikotín do organizmu, čo by malo pomáhať odvykaniu od fajčenia. 

Kaučukovité vlastnosti (pružnosť, ťažnosť) žuvačkám prepožičiava polyizobutylén.

Typy žuvačiek 

Na svete existujú rôzne druhy žuvačiek, ktoré sú väčšinou prírodného pôvodu (vyrábané z prírodných latexov). Sú to napr.:
 sorva gum – varený latex rodu Couma (napr. Couma macrocarpa, C. rigide, C. utilisé) pestovaný v Južnej Amerike;
 jelutong alebo djelutong – varený latex s prídavkom kyseliny druhu Dyer costulata pochádzajúce z juhovýchodnej Ázie;
 – latex druhu Ecclinusa balata z povodia Amazonky, na vzduchu;
 – latex druhu , prirodzene rastúce na východe Brazílie.

Referencie

Iné projekty

Zdroj 
 

Sladkosti
Jozef Kožlej

Jozef Kožlej (* 8. júl 1973) je slovenský futbalový útočník. Je známy pre jeho zakončovateľské schopnosti. V súčte gólov zo všetkých ligových súťaží je najlepším strelcom Slovenska v histórii.

Rodák zo Stropkova futbalovo vyrastal v Tatrane Prešov. Ešte ako 17-ročný nastúpil v prvom tíme v prvej československej lige pod vedením trénera Štefana Nadzama. V mladom veku prestúpil za 10 miliónov československých korún do Sparty Praha.

Od roku 2001 do 2010 pôsobil s výnimkou dvoch sezón na Cypre.

Ligové štatistiky 
 Prvý ligový gól: Tatran PrešovSpartak Hradec Králové 5:0, 9. 6. 1991
 Prvý ligový hetrik: Tatran PrešovSpartak Trnava 7:1, 25. 10. 1992
 Stý ligový gól: Olympiakos NikóziaAnorthosis Famagusta 2:0, 25. 11. 2001
 Najviac gólov v jednom zápase: 4, 1. FC KošiceTatran Prešov 5:0, 1996/1997
 Najviac gólov v jednej sezóne: 22, 1996/1997

Úspechy 
 Majster Slovenska: 1997, 1998
 Futbalista roka: Šieste miesto: 1997
 Najlepší strelec ligy: 1997
 Jedenástka roka: 1997
 Najlepší strelec cyperskej ligy: 2004
 Grécky futbalový pohár: 2007

Referencie

Externé odkazy 
 Jozef Kožlej na transfermarkt.at 
 Jozef Kožlej na national-football-teams.com 

Slovenskí futbalisti
Osobnosti zo Stropkova
Hráči 1. FC Tatran Prešov
Hráči MFK Košice
Hráči FK Viktoria Žižkov
Hráči AC Sparta Praha
Hráči SpVgg Greuther Fürth
Hráči Olympiakos Nikózia
Hráči Omonia Nikózia
Hráči Larissa FC
Hráči Thrasyvoulos
Príbeh jazerného brehu

Príbeh jazerného brehu (po čínsky 水浒传 - pchin-jin Shuǐhǔ Zhuàn - šuej-chu čuan; doslova "Príbeh jazerného brehu", po česky vyšlo pod názvom Příběhy od jazerního břehu) sú popri Sne o Červenom pavilóne, Putovaní na západ a Príbehoch troch ríš jedným zo štyroch klasických románov čínskej literatúry. Ich autorstvo je pripisované Š’ Naj-anovi a vznikli na konci štrnásteho storočia.

Román sa voľne zakladá na príbehu Sung Ťianga, ktorý bol zbojníkom za dynastie Sung na začiatku dvanásteho storočia. Príbehy o jeho vyčíňaní sa ústne tradovali, boli obľúbenou témou ľudových rozprávačov a počas dynastie Jüan tieto príbehy spracoval Š’ Naj-an do románu. Š’ Naj-anovi sa pripisuje prvých 70 z celkových 100 kapitol románu, zvyšných 30 napísal Luo Kuan-čung, autor Príbehov troch ríš.

V diele vystupuje 36 hlavných a asi 70 vedľajších postáv. Popisujú sa rôzne príhody zbojníkov, hlavný hrdina Sung Ťiang je podobný Robinovi Hoodovi, najskôr rebeluje, neskôr sa dáva do služieb cisárovi. Román odzrkadľuje bravúrne zvládnutie rozprávačských techník a zrelosť literárneho prejavu. Je to prvý čínsky román napísaný v hovorovom jazyku, ktorý je bohatý a zemitý, plný opisov násilia a vášní.

Referencie

Externé odkazy  
 Š, Naj-an. Příběhy od jezerního břehu. Praha: Naše vojsko 1962. Neúplný preklad do češtiny od Augustina Paláta.

Literatúra v čínskom jazyku
Čínske romány
Sfilmované knihy